12.9.2023
MT
Il-Ġurnal Uffiċjali tal-Unjoni Ewropea
C 322/9
Dawn it-tikketti jridu jitwaħħlu b’tali mod li ma jkunux jistgħu jerġgħu jintużaw.
Il-logo tal-Indikazzjoni Ġeografika Protetta huwa:
4.
Definizzjoni fil-qosor taż-żona ġeografika Iż-żona ġeografika tal-produzzjoni tas-“Cecina de León” tinkludi biss u esklużivament il-provinċja ta’ León.
5.
Rabta maż-żona ġeografika Ir-rabta bejn iż-żona ġeografika u l-prodott “Cecina de León” hija bbażata fuq ir-reputazzjoni tiegħu u l-karatteristiċi speċifiċi tal-prodott.
Dan huwa prodott tal-laħam b’kulur, xaħam, tmerriq u togħma karatteristiċi, ma huwiex partikolarment fibruż u għandu aroma distintiva ta’ affumikazzjoni li tiddistingwih mis-cecina minn żoni oħra.
Il-karatteristiċi speċifiċi tiegħu kisbulu fama u reputazzjoni sinifikanti tul ħafna snin ta’ produzzjoni tradizzjonali fiż-żona ġeografika demarkata.
L-eżempji li ġejjin huma evidenza tar-reputazzjoni tas-“Cecina de León”.
Fit-28 ta’ Ottubru 2013, l-istazzjoni televiżiv tal-Istat Spanjol RTVE xandar il-programm Un país para comérselo [Pajjiż tajjeb biżżejjed biex tieklu] (36 minuta) dwar León u l-prodotti agroalimentari tiegħu.
Il-programm inkluda diversi riċetti li jużaw is-“Cecina de León” bħala ingredjent, u enfasizza l-karatteristiċi speċifiċi tal-prodott.
Fid29 ta’ Ġunju 2021, programm ieħor ta’ RTVE, España Directo [Spanja diretta], iddeskriva l-proċess tal-produzzjoni u l-karatteristiċi tal-prodott.
Iż-żewġ programmi huma disponibbli fuq https://www.rtve.es/ Rivisti oħra ddedikati għall-ivvjaġġar u l-gastronomija, bħal Traveler u Cocina y vino, jenfasizzaw ir-reputazzjoni tas“Cecina de León” kemm fuq livell nazzjonali kif ukoll fuq livell internazzjonali.
Artiklu fi Traveler intitolat “Why Leon should be the Capital of Gastronomy 2018”, ippubblikat fit-13 ta’ Ottubru 2017, jgħid: Huwa l-każ li l-“marka León” ilha magħrufa barra minn Spanja għal xi żmien.
Prodotti bħaċ-chorizo, is-cecina u ċerti ġobnijiet minn León kisbu suċċess f’rokniet imbiegħda differenti tal-globu bħal Hong Kong, Ruma u anke l-Karibew.”
Artiklu ieħor fil-Cocina y vino intitolat “What do they eat in Spain at Christmas?”, ippubblikat fl-20 ta’ Diċembru 2020, jitkellem dwar l-ikel tradizzjonali Spanjol, inkluż is-“Cecina de León”: “L-ewwel nett, hemm il-ġobnijiet jew iċ-ċanga cecina, li huma tant tipiċi ta’ León”.
Fl-2018, meta León kienet il-Belt Kapitali Spanjola tal-Gastronomija, is-“Cecina de León” daħal fil-Guinness Book of Records bl-“Akbar biċċa cecina fid-dinja”.
Barra minn hekk, għal sentejn konsekuttivi, is-“Cecina de León” rebaħ l-ogħla premju fil-kompetizzjoni internazzjonali prestiġjuża Great Taste Awards, u kiseb żewġ u tliet stilel fl-2020, u tliet stilel fl-2021.
Il-produtturi tas-“Cecina de León” jieħdu sehem f’fieri nazzjonali u internazzjonali, fejn jippromwovu r-reputazzjoni tas-“cecina”.
Dawn jinkludu l-Fiera tal-Ikel f’Barċellona, il-Gourmet Salon u l-Attrazzjoni tal-Laħam f’Madrid, kif ukoll il-wirja SIAL f’Pariġi u l-fiera Anuga fil-Ġermanja.